Παράγοντες επιρροής της κατανομής των μετακινήσεων στις μεγάλες ευρωπαϊκές πόλεις
Creators: name: Χατζηζήσης, Βασίλειος Δημητρίου
Publisher: name: Aristotle University of Thessaloniki
Year: 2024
Subjects: Κατανομή των τρόπων μετακίνησης
Ανάλυση δεδομένων
Πολυμεταβλητή ανάλυση διασποράς
Μοντέλο ταξινόμησης
Modal split
Data analysis
MANOVA
Classification model

description: Ένας από τους κύριους πυλώνες των πολιτικών της Ευρωπαϊκής Ένωσης στον τομέα των μεταφορών είναι η εστίαση στην βιώσιμη αστική κινητικότητα. Η κατανομή των τρόπων μετακίνησης (Modal Split) αποτελεί έναν αρκετά σημαντικό δείκτη της, καθώς αναλύει την επιλογή μέσου των μετακινούμενων σε περπάτημα, ποδήλατο, Μέσα Μαζικής Μεταφοράς και ιδιωτική μετακίνηση. Ο κύριος στόχος είναι η μείωση του ποσοστού χρήσης του αυτοκινήτου και η αύξηση της ενεργού κινητικότητας και της χρήσης των δημόσιων συγκοινωνιών. Μέσω των ερευνητικών ερωτημάτων, η παρούσα εργασία αποσκοπεί (1) στην εύρεση των διάφορων παραγόντων – μεταβλητών που επηρεάζουν την κατανομή των διάφορων τρόπων μετακίνησης σε μία ευρωπαϊκή πόλη μεγάλων διαστάσεων, (2) στη διερεύνηση του μεγέθους και του πρόσημου επιρροής, καθώς και (3) στη δημιουργία ενός μοντέλου ταξινόμησης για τις τέσσερις εξαρτημένες μεταβλητές. Στο πλαίσιο αυτό, οι κύριοι παράγοντες επιρροής βρέθηκαν μέσω της βιβλιογραφικής επισκόπησης και συλλέχθηκαν τα αντίστοιχα δεδομένα για 81 από τις μεγαλύτερες ευρωπαϊκές πόλεις. Αρχικά, πραγματοποιήθηκε η ξεχωριστή ανάλυση των τιμών κάθε παράγοντα στο πλαίσιο της περιγραφικής στατιστικής και έπειτα, στο στάδιο της επαγωγικής στατιστικής, η διερεύνηση συσχετίσεων μεταξύ των παραγόντων και των ποσοστών της κατανομής των μετακινήσεων, μέσω του στατιστικού τεστ MANOVA. Τέλος, αφού επιλέχθηκαν οι στατιστικώς σημαντικές παράμετροι, δημιουργήθηκε το αντίστοιχο μοντέλο ταξινόμησης, ώστε να είναι δυνατή η πρόβλεψη των αποτελεσμάτων που θα επιφέρει μία ενδεχόμενη αλλαγή στους παράγοντες επιρροής. Τα συμπεράσματα της διπλωματικής εργασίας αφορούν κυρίως τους παράγοντες επιρροής της κατανομής. Οι μεταβλητές που αποδείχτηκε πως επηρεάζουν την κατανομή των τρόπων μετακίνησης είναι: Ηλιοφάνεια, Θερμοκρασία, Βροχόπτωση, Χρόνος ταξιδιού, Μήκος ταξιδιού, Χρόνος διάνυσης 10 χλμ., Συμφόρηση, Μέση ταχύτητα κατά τις ώρες αιχμής, Μήκος ποδηλατοδρόμων, Αριθμός διαφορετικών Μέσων Μαζικής Μεταφοράς, Αριθμός γραμμών των Μ.Μ.Μ., Μήκος δικτύου Μ.Μ.Μ., Κατά κεφαλήν ΑΕΠ/Ετήσιο κόστος Μ.Μ.Μ.. Το μοντέλο ταξινόμησης που δημιουργήθηκε με τις παραπάνω μεταβλητές παρουσιάζει σχετικά καλή ακρίβεια και ανάκληση για την πρόβλεψη του ποσοστού των Μ.Μ.Μ. σε ενδεχόμενη αλλαγή κάποιου από τους παράγοντες. Συνεπώς, προτείνεται η αναβάθμιση των παραγόντων που ενισχύουν το περπάτημα, το ποδήλατο και τη χρήση Μ.Μ.Μ. και αυτών που αποθαρρύνουν από τη χρήση ιδιωτικού οχήματος.
description: One of the main pillars of the European Union's transport policies is the focus on sustainable urban mobility. The distribution of the modes of transportation (Modal Split) is an important indicator, as it analyzes the choice of means of commuting by walking, cycling, public transport and private transportation. The main objective is to reduce the rate of car use and increase active mobility and the use of public transport. Through the research questions, this paper aims to (1) find the various factors – variables that influence the modal split in a large European city, (2) investigate the magnitude and sign of the influence, as well as (3) creating a classification model for the four dependent variables. In this context, the main influencing factors were found through the literature review and the corresponding data were collected for 81 of the largest European cities. First, the separate analysis of the values of each factor was carried out, in the context of descriptive statistics and then, in the stage of inferential statistics, the investigation of correlations between the factors and the percentages of the modal split, through the MANOVA statistical test. Finally, after the statistically significant parameters were selected, the classification model was created, so that it is possible to predict the results that will be occur by a possible change in the influencing factors. The conclusions of the thesis mainly concern the influencing factors of the distribution. The variables shown to affect the distribution of travel modes are: Sunshine, Temperature, Rainfall, Journey time, Journey length, Time to travel 10 km, Congestion, Average speed during peak hours, Length of bike lanes, Number of different modes of public transport, Number of public transport lines, public transport network length, GDP per capita/public transport annual cost. The classification model created with the above variables shows relatively good precision and recall for the prediction of percentage of public transport to a possible change of any of the factors. Therefore, it is recommended to upgrade the factors that enhance walking, cycling and the use of public transport and those who discourage the use of a private vehicle.